भारत और इंग्लैंड के बीच नागपुर में होने वाले चौथे क्रिकेट टैस्ट मैच के लिए युवराज सिंह, ज़हीर खान और हरभजन सिंह को टीम में शामिल नहीं किया गया है.युवराज सिंह के स्थान पर रविंद्र जडेजा को भारतीय टीम में मौका मिला है. वहीं ज़हीर खान के स्थान पर दिल्ली के तेज़ गेंदबाज़ परविंदर अवाना को टीम में शामिल किया गया है.दिसंबर 13 से 17 तक नागपुर में खेला जाने वाला चौथा टेस्ट मैच सौराष्ट्र के बल्लेबाज़ रविंद्र जडेजा और दिल्ली के तेज़ गेंदबाज़ परविंदर अवाना का पहला टेस्ट होगा.जबकी पीयूष चावला हरभजन सिंह के स्थान पर टीम में शामिल किए गए हैं.चौथे टेस्ट के लिए भारतीय टेस्ट टीम: महेंद्र सिंह धोनी(कप्तान), विरेंद्र सहवाग, गौतम गंभीर, सचिन तेंदुलकर, विराट कोहली, चेतेश्वर पुजारा, रविंद्र जडेजा, आर आश्विन, पीयूष चावला, ईशांत शर्मा, प्रज्ञान ओझा, अजिंक्या रहाणे, अशोक डिंडा, मुरली विजय, परविंदर अवान.इसके अलावा चयनकर्ताओं ने दो टी-20 मुकाबलों के लिए भी टीम की घोषणा कर दी है.दिसंबर 20 और दिसंबर 22 को पुणे और मुंबई में होने वाले इन दो टी-20 मुकाबलों में विरेंद्र सहवाग और जहीर खान को शामिल नहीं किया गया है.चयनकर्ताओं का कहना है कि दोनों खिलाड़ी टी-20 मुकाबलों के लिए उपलब्ध नहीं थे, इसी वजह से इन लोगों को टीम में शामिल नहीं किया गया है.टी 20 मुकाबलों के लिए भारतीय टीम : महेंद्र सिहं धोनी, गौतम गंभीर, अजिंक्या रहाणे, विराट कोहली, रोहित शर्मा, सुरेश रैना, युवराज सिंह, मनोज तिवारी, आर अश्विन, रविंद्र जडेजा, पीयूष चावला, अशोक डिंडा, भुवनेश कुमार, लक्ष्मीपति बालाजी और परविंदर अवाना.